અને મને એ માંગણી પર પારાવાર પછતાવો થતો, લાલઘુમ આંખોમાંથી દ્ડ દ્ડ આંસુઓ સરી પડતા… દુનિયાની દરેક છોકરી પોતાના પર થતા બધાજ અત્યાચાર સહન કરી લે પણ પોતાના માં-બાપ વિષે ક્યારેય ના સાંભળી શકે. . એ મને તમારા વિષે પણ ખુબ સંભળાવતા… હું એમને વિનંતી કરતી કે તમારે મારી સાથે જે કરવું હોય તે કરો જે કહેવું હોય તે કહો પણ મહેરબાની કરી મારા મમ્મ-પપ્પા વિષે કંઈ આડું અવળું ના બોલો અને એ મને માં-બહેનને સંબોધી ગાળો આપતા… દુનિયાની કઈ દીકરી આવું સાંભળી શકે પપ્પા ?